הטבח בצומת גן הוורדים

הטבח בצומת גן הוורדים היה פיגוע ירי על רקע לאומני שביצע עמי פופר בצומת גן הוורדים בראשון לציון. בטבח נהרגו שבעה פלסטינים מרצועת עזה ונפצעו 11.

הטבח
ב-20 במאי 1990, רצח עמי פופר שבעה ערבים מרצועת עזה ופצע 11 בשעה שהמתינו לעבודה בצומת גן הוורדים בעיר מגוריו ראשון לציון. את הרצח ביצע באמצעות רובה גליל שגנב מאחיו החייל. פופר נמלט מהמקום במכוניתו של אחד מהפועלים.

פופר נעצר בו ביום, ואמר תחילה שהמניע הוא חברתו שעזבה אותו, ושבביתה נעצר. אחר כך אמר שבגיל 13 נאנס על ידי ערבי והוא ביקש לנקום על כך. בית המשפט הרשיע אותו ברצח ודן אותו לשבעה מאסרי עולם מצטברים ועוד עשרים שנה חופפות.

בעקבות הרצח פרצו מהומות בריכוזים ערביים בישראל וביהודה ושומרון וחבל עזה, שבהן, לפי מקורות ערביים, נהרגו מאש חיילי צה"ל ארבעה פלסטינים ונפצעו 166.

עמי פופר נידון לשבעה מאסרי עולם בעקבות הטבח. ב-1999 קצב הנשיא עזר ויצמן את עונשו ל-40 שנה.

הערות שוליים

ישראל: פיגועי ירי
מעשי טבח בישראל
1990 בישראל
פיגועי טרור יהודי בישראל
ראשון לציון: היסטוריה
האינתיפאדה הראשונה